Nafarroako Parlamentuko Mahaiak, 2021eko martxoaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, COVID-19aren aurkako txertaketa-planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 22an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osoko Bilkuran ahoz erantzun dezan:

COVID-19aren aurkako txertaketaren lehen hiruhilekoa bukatzear eta bigarrena hastear dagoen honetan, Osasun Departamentuak txertaketaren bilakaeraz egiten duen balorazioa ezagutu nahi dugu.

Hori dela-eta, honako hau jakin nahi dugu:

Osasun Departamentuak zer balorazio egiten du COVID-19aren aurkako txertaketaren lehen hiruhilekoaz eta zer aldaketa proposatzen du bigarren hiruhilekoari begira?

Iruñean, 2021eko martxoaren 17an

Foru parlamentaria: Ana Ansa Ascunce